Երեկ «Հայկական ժամանակ»-ի թղթակիցն ԱԺ մտնելիս նկատել է, որ ՀՀԿ-ական պատգամավորներ Սեյրան Սարոյանը, Մանվել Գրիգորյանը եւ Կարեն Կարապետյանը (ռուսաստանաբնակ մեծահարուստ Սամվել Կարապետյանի եղբայրը) Ազգային ժողով մտնում են իրենց մեքենաներով: Ասել է, թե նրանք արտոնյալներ են, քանի որ ոչ բոլոր պատգամավորներին է վերապահված ԱԺ տարածք մեքենաներով մուտք գործելու իրավունք: Ի դեպ, «ՀԺ»-ի թղթակիցը նկատել էր նաեւ որ պատգամավորներից մեկի ավտոմեքենան բավականին բարձր արագությամբ սլանում էր ԱԺ առաջին մասնաշենքի մուտքի մոտով: